recursal/SuperWikiNEXT-32B huggingface dataset:
**Bevisst drømming** eller en **bevisst drøm**, også kalt **klardrøm** (etter engelsk *lucid dream*), er drømmeaktivitet eller en drøm der man er klar over at man drømmer. I motsetning til vanlige drømmer som huskes, vil bevisste drømmer oppleves, og man vil i varierende grad være i stand til å endre drømmelandskapet etter egen vilje. Bevisste drømmer kan inntreffe naturlig eller ved bruk av spesielle metoder.

Selve bevisstheten inntreffer når det går opp for en person at han/hun befinner seg i en drøm. Metoder utviklet for å fremkalle denne tilstanden baserer seg vanligvis på at personen skal gjenkjenne et element i en drøm og følgelig vekke bevisstheten uten å avbryte drømmetilstanden. Graden av bevissthet som oppnås varierer veldig, og setter også eventuelle begrensninger for hvor stor kontroll personen har over sin egen drøm. Ved full bevissthet har man praktisk talt full kontroll over hvordan drømmen skal utspille seg. Bevisste drømmer varer i alt fra en brøkdel av et sekund til en halvtime eller mer. Drømmeren har, i motsetning til med vanlige drømmer, en ganske god mulighet til å anslå varigheten. Den bevisste drømmens varighet og klarhet kan dessuten utvikles gjennom trening.

Mange mennesker opplever bevisste drømmer en eller flere ganger ved tilsynelatende tilfeldigheter. En er spesielt utsatt i barndommen, og veldig mange opplever sin første bevisste drøm på et tidlig stadium i livet. Det er også en tendens til at bevisste drømmer inntreffer etter at en person har blitt kjent med fenomenet for eksempel gjennom å ha lest om det. Mens uregelmessige bevisste drømmer med betydelige mellomrom er ganske utbredt, opplever et fåtall mennesker bevisste drømmer jevnlig, opptil flere ganger hver natt.

Bevisste drømmer beskrives ofte som spennende, fargerike og fantastiske. Mange sammenlikner det med en spirituell opplevelse og sier at drømmene har forandret deres liv og deres oppfatning av verden. Ettersom man faktisk «er klar over at man drømmer», er det ikke mange rapporterte problemer med å skille drøm fra virkelighet. Men heller enn at de bevisste drømmene benevnes som *uvirkelige*, blir de ofte beskrevet som *hypervirkeligheter*, der de virkelige elementene blir forsterket. Som følge av dette huskes bevisste drømmer angivelig mye lenger enn vanlige drømmer, selv mareritt.

Fenomenet er utbredt i New Age-bevegelsen, og blir ofte knyttet opp mot ut av kroppen-opplevelsene.

Se også
-------

* Drøm
* Drømmetydning
* Søvnparalyse, søvnlammelse
* hypnagog hallusinasjon, hallusinasjon i forbindelse med innsovning
* hypnopomp hallusinasjon, hallusinasjon i forbindelse med oppvåkning
* falsk oppvåkning
* dyssomni, søvnforstyrrelser
* REM-søvn (*rapid eye movements*), drømmesøvn
* hallusinasjon, sanseopplevelse uten ytre sansepåvirkning

Eksterne lenker
---------------

* Dream Views - Det mest brukte engelskspråklige forumet omkring bevisst drømming (engelsk)
* LD4all, Den største engelskspråklige siden om bevisst drømming (engelsk)
* The Lucidity Institute, inc.

|  |  |
| --- | --- |
| Oppslagsverk/autoritetsdata | GND **·** LCCN **·** NKC
 |
Etons kapell
**Eton College** er en privatskole i den engelske byen Eton, vest for London. Den eksklusive skolen er for gutter i alderen 13–18 år, det vil si ungdoms- og videregående trinn. 

Det er omkring 1200 elever. En liten andel særlig begavede elever med såkalt *King's Scholarship* får dekket noe av studieavgiftene, men de fleste betaler omkring 30 000 pund i året. Til gjengjeld får de svært gode bo- og læreforhold. Som på de fleste *boarding schools*, kostskoler, i England er gjennomsnittskarakterene veldig gode, og Eton er rangert blant Storbritannias topp tre skoler i få sine elever inn i universitetene Oxford og Cambridge.

Skolens tidligere elever er kjent som «*Old Etonians*». Et særpreg ved skolen er de gammeldagse tradisjonene som holdes i hevd. Dette inkluderer en uniform som består av livkjole og smalstripede bukser. Uniformen ble først brukt i sørgeperioden etter kong Georg III, og brukes nå i skoletiden.

Historie
--------

*Quadrangle*
King's College of Our Lady of Eton ble grunnlagt av Henrik VI i 1440. Formålet var å gi gratis utdannelse til 70 fattige studenter, som senere skulle studere videre ved King's College i Cambridge, grunnlagt av samme konge året etter. Omkring halvparten av den første staben, samt den første rektoren, ble overført fra William av Wykehams Winchester College. Denne skolen var modell for Eton.[]

Nicholas Udall, rektor fra 1534 til 1541, er kjent som den første person som ble fengslet for brudd på *Buggery Act* av 1533, en lov mot homoseksuell omgang.

I det 17. århundre var den ikke lenger en skole bare for utvalgte studenter, og det ble populært blant rike familier å sende sønner dit.

Nordmenn ved Eton
-----------------

* Claus Huitfeldt (1941–1945)
* Charlie Siem (1999–2004)
* Christian Bjelland V (2001–2006)

Referanser
----------

1. ↑   «Young Prince William Takes 1st Step Toward Becoming 'Old Etonian'», *Chicago Tribune*, 3. september 1995.
2. ↑  Warnicke, Retha M. (2002): *Sex and the Tudors*
3. ↑  «The Buggery Act 1533» Arkivert 10. april 2016 hos Wayback Machine. *Gender Network*
4. ↑  «Maratonmannen Siem», DN.no, 19. januar 2002

Litteratur
----------

* Nevill, Ralph (1911): *Floreat Etona: Anecdotes and Memories of Eton College*. London: Macmillan. OCLC 1347225.
* McConnell, J.D.R. (1967): *Eton: How It Works*. London: Faber and Faber. OCLC 251359076.

Eksterne lenker
---------------

* Offisielt nettsted Rediger på Wikidata

* (en) Eton College – kategori av bilder, video eller lyd på Commons Rediger på Wikidata
* (en) Eton College, *Independent Schools Inspectorate*

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** NKC **·** BBC Things
 |
**Anthony Merry** (født 2. august 1756 i London, død 14. juni 1835 i Dedham i Essex) var en britisk diplomat.

Liv og virke
------------

Anthony Merry, som var sønn av en vinhandler i London, tjenestegjorde på en rekke poster i Europa mellom 1783 og 1803, for det meste på den konsulære side. Han var chargé d'affaires i Madrid fra 1796 og i København fra 1799 samt minister *ad interim* i Paris fra 1802. 

Deretter ble han britisk ambassadør i De forente stater med stasjonering i Washington fra 1803 til 1806. Han følte seg ikke velkommen, noe som fikk ham til å agere mot den amerikanske regjering. Dette førte til at han ble tilbakekalt av utenriksminister Charles James Fox, som fant hans diskusjoner med Aaron Burr mindre passende. 

Bakgrunnen var at Aaron Burr var kommet til Merry for å søke hjelp til å få løst Ohiodalen og Mississippidalen fra unionen. Merry hadde nøye rapportert dette tilbake til London, at Burr var svært ivrig og klar til å søke hevn mot USA. I april 1805 ble Merry igjen kontaktet av Burr; nå gjaldt det at Louisiana (et område vesentlig større enn den moderne delstaten) var villig til å forlate USA. Etter at Burr var blitt droppet som kandidat til presidentvalgene hadde nå verken penger eller makt til å ta Louisiana, og derfor bad han om britisk hjelp via Merry. Uheldigvis for Merry og Burr hadde Storbritannia da fått en ny utenriksminister, Charles James Fox, som var vennlig innstilt til USA. Fox oppfattet henvendelsen som forrædersk, og den 1. juni 1806, tilbakekalte han Merry. Burrs intensjon var uten tvil å utnytte misnøyen i Louisianas befolkning mot det amerikanske oppkjøpet av deres land.

Merry forventet seg ikke å bli tilbudt noen ny utetjeneste, men allerede i 1807 sendte den nye britiske regjering ham til København for å forsones med danskene etter Københavns bombardement. Merry ble deretter sendt som britisk minister til Sverige i 1808, en post som han trakk seg tilbake fra allerede i 1809.

Anthony Merry var beryktet for sin bistre og tunge fremtoning: Napoleon gav ham på gjørs tilnavnet *Toujours gai*. Han og hans hustru hadde ry på seg som arrogante og petulente: Thomas Moore, som var med på samme sjøreise over til Amerika, ble senere deres gode venn, men medgav at de var dårlig reisefølge fordi klaget tidlig og sent.

Han bodde på sine eldre dager og til sin død i 1835 i Dedham.

Litteratur
----------

* Steel, Anthony. «Anthony Merry and the Anglo-American Dispute about Impressment, 1803-6.» *Cambridge Historical Journal* 9#3 (1949): 331-51. online.

Referanser
----------

1. 1 2 3   Oxford Dictionary of National Biography, Oxford Biography Index Number 37760, besøkt 19. oktober 2021[Hentet fra Wikidata]
2. 1 2   Social Networks and Archival Context, SNAC Ark-ID w6v98k33, besøkt 9. oktober 2017[Hentet fra Wikidata]
3. ↑  Henry Adams, *History of the United States during the Administrations of Thomas Jefferson Library of America*, s. 574 ff.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
Magna Carta var et dokument som en uvillig konge måtte signere for gi borgerne visse friheter eller rettigheter i 1215.**Charter** er en engelsk betegnelse for frihetsbrev, det vil si et dokument som bevilger bestemte rettigheter til en by, universitet, land eller institusjon. Charter kan i enkelte tilfeller også bety «lån av penger» (jf. gjeldsbrev). Begrepet er avledet fra en ordrot som betyr «papir». Et charter er et juridisk bindende dokument.

Opprinnelse
-----------

Som John Fiske beskriver det i hans avhandling fra 1890 *Origin of Civil Government in the United States*:

Ordet «charter» betydde opprinnelig kun et papir eller et skrevet dokument, og det var ofte anvendt til handlinger som innebar å flytte fast eiendom. I kontrakter av slik viktig betydning ble papirer eller pergamentdokumenter skrevet og tegnet opp og omhyggelig oppbevart som ufravikelige bevis på transaksjonen. Deretter voktet byene nidkjært på deres charter som «benevnelser for deres friheter».
Etter en stund ble ordet charter anvendt i England for et bestemt type dokument som spesifiserte enkelte viktige innrømmelser som ble gitt til folket av en meget uvillig regjerende fyrste. Dette dokument ble kalt for *Magna Carta*, eller *Det Store Charter*, signert ved Runnymede den 15. juni 1215 av Johan, konge av England.

Historie
--------

I angelsaksiske England ble charter brukt for til tildele landområder.

Charter ble i middelalderen tildelt ved kongelig forordning til en bestemt by (i Skottland kalt burgh) for retten eller friheten til å holde et market på ukentlig basis, eller for å kunne tollsette en veg eller en bro.

Se også
-------

* Diplom
* Burgh
* Pavelig bulle

Referanser
----------

1. ↑  Charta. (2009, 14. februar). I Store norske leksikon. Hentet 13. desember 2016.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Christian Mitter** (født 1. desember 1979 i Schladming) er en østerriksk tidligere alpinist som siden 2015 har vært landslagssjef i alpint for det norske herrelandslaget i alpint.

Han var tidligere assistenttrener på det norske kvinnelandslaget i alpint, men Norges Skiforbund avsluttet avtalen med ham og Wolfgang Frandl i 2009. Han gikk da til stillingen som trener på skigymnaset på Dønski, der han trente blant andre Henrik Kristoffersen og Aleksander Aamodt Kilde.

Claus Ryste overtok som sportssjef i alpint i 2010, og Mitter ble igjen en del av det norske landslagsteamet. Han hadde ulike roller; landslagssjef for europacuplaget, deretter trener for teknikkdisiplinene, og i 2015 ble han landslagssjef for det norske herrelandslaget i alpint. Han overtok da etter Håvard Tjørhom.

Referanser
----------

1. ↑  «Svindal om sin nye trener: - Det beste valget forbundet kunne gjøre». *www.vg.no* **(norsk)**. Besøkt 12. februar 2019.
2. ↑  TV2.no - *Landslagstrenere fikk sparken*
3. ↑  Hansen, Espen. «Lund Svindals nye sjef: - Jeg var «fed up» av Norge». *Aftenposten*. Besøkt 12. februar 2019.
4. ↑  Norges skiforbund - *Mitter blir ny landslagssjef* Arkivert 1. desember 2017 hos Wayback Machine. besøkt 26. november 2017.

Eksterne lenker
---------------

* (en) Christian Mitter – FIS (alpint) Rediger på Wikidata
**Joos de Damhouder** (latinisert *Jodocus Damhouderius*, født 25. november 1507 i Brugge, død 22. januar 1581 i Antwerpen) var en belgisk jurist.

Liv
---

Damhouder studerte rettsvitenskap i Leuven, Padova og Orléans, hvor han i 1533 ble *doctor utriusque juris*. I 1551 utnevnte Karl V ham til keiserlig råd og kommissær i den belgiske finansforvaltningen, hvor han fungerte som skattmester for hæren, og adlet ham.

Som jurist gjorde Damhouder seg først og fremst gjeldende på strafferettens område. Gjennom verket *Practica rerum criminalium* (første utgave Antwerpen 1554) hadde han stor innflytelse på rettsutøvelsen i Tyskland og Nederlandene. Damhouder selv utga en fransk (Louvain 1555) og flamsk (Antwerpen 1564) oversettelse, mens Michael Beuther oversatte verket til tysk (Frankfurt am Main 1565). Han utga også en *Praxis rerum civilium* (Antwerpen 1567) for sivilretten, som fikk mindre innflytelse.

Damhouders verk var også svært ansett i Danmark, hvor et dansk utdrag av hans *Praxis rerum criminalium* gikk under navnet «Keiserretten» eller «Keiserloven». Ludvig Aubert mener det er sannsynlig at dette utdraget har hatt innflytelse på dansk rettspraksis, og mener det må ha vært svært utbredt, siden Universitetsbiblioteket i Christiania på hans tid hadde hele tre håndskrifter av utdraget. Navnet har det antakelig fått fordi den ble ansett som et sammendrag av «keiserretten» (*Constitutio criminalis Carolina*).

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Hrvatska enciklopedija, Hrvatska enciklopedija-ID 13795, oppført som Joos de Damhouder[Hentet fra Wikidata]
3. 1 2   Biografisch Portaal, «Joos de Damhouder», Biografisch Portaal number 02491101[Hentet fra Wikidata]
4. ↑   LIBRIS, libris.kb.se, utgitt 14. januar 2013, besøkt 24. august 2018[Hentet fra Wikidata]
5. ↑  Aubert, L.M.B. (1864). *Bevissystemets Udvikling i den norske Criminalproces indtil Christian den femtes Lov*. Christiania. s. 113.

Litteratur
----------

* (de) Steffenhagen: «Damhouder, Joost de». I *Allgemeine Deutsche Biographie* (ADB). Bind 4, Duncker & Humblot, Leipzig 1876, s. 717 f.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BPN **·** NKC **·** ICCU **·** BNE
 |
**Erik Ole Christian Ulfsby** (født 2. oktober 1970) er en norsk skuespiller og regissør, fra januar 2011 teatersjef ved Det Norske Teateret. Han er utdannet ved Statens Teaterhøgskole og har som skuespiller blant annet vært tilknyttet Trøndelag Teater og Den Nationale Scene.

Liv og virke
------------

Ulfsby debuterte som regissør med *Oleanna* ved Teatret Vårt i Molde og har senere regissert en hel rekke forestillinger. Blant de mest omtalte kan nevnes *Bollywood Ibsen - Fruen fra Det indiske hav* (Heddaprisen 2006 som Årets teaterprosjekt) og *Elektra*, begge ved Oslo Nye Teater. Videre Rudyard Kipling *Jungelboka* (2008, Heddaprisen 2009 for beste barne- og ungdomsforestilling) og *Jesus Christ Superstar* (2009), begge ved Det Norske Teatret.

Ulfsby har mottatt Komiprisen to ganger (regi) for henholdsvis *Bye & Rønning prøver keiserens nye klær* (2006) og Marit Voldsæters *Med ræven i fatle* (2007).

I forbindelse med sin ansettelse som teatersjef ved Det Norske Teateret uttalte Ulfsby til *Klassekampen*: «Jeg vil ha ungdom, finansfolk og innvandrere i salen. For å klare det, tar jeg en John Carew». Han er gift med popmusiker og filmskuespiller Ingrid Olava og omtales av egne ansatte som «turbo-Erik».[]

Ulfsby ble i 2018 oppnevnt som ny styreleder i Språkrådet.

Referanser
----------

1. ↑   www.minmote.no[Hentet fra Wikidata]
2. ↑  (no) Erik Ulfsby i Store norske leksikon
3. ↑  «Inspirert av Vålerenga». *klassekampen.no*. Besøkt 9. august 2022.
4. ↑  «Ny styreleiar i Språkrådet», *Norsk Tidend* nr. 2 2018, side 4

Eksterne lenker
---------------

* (en) Erik Ulfsby på Internet Movie Database Rediger på Wikidata

* (no) Erik Ulfsby hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** GND **·** ISNI
 |
*For den danske tv-serien, se Doggystyle (TV-serie).*
***Doggystyle*** er debutalbumet til rapperen Snoop Dogg, utgitt 23. november 1993. Albumet ble spilt inn like etter utgivelsen av Dr. Dres debutalbum *The Chronic* (1992), hvor Snoop Dogg bidro i stor grad. *Doggystyle* er til tross for blandete anmeldelser på tidspunktet for utgivelsen, regnet av mange musikkritikere som et av de mest betydningsfulle albumene på 1990-tallet, og et av de beste hiphop-albumene som er utgitt. Albumets karakteristiske lydbilde er i likhet med *The Chronic* produsert av Dr. Dre og de to albumene introduserte G-Funk-retningen innenfor hiphop til hele verden, noe som gjorde hiphop fra USAs vestkyst til en dominerende makt.

*Doggystyle* debuterte som nummer 1 på Billboard-listen, og solgte 802 858 kopier den første uken. Det var det raskest selgende albumet noensinne, en rekord som ble slått da Eminem ga ut *The Marshall Mathers LP* i 2000.

Snoop Dogg slo gjennom med bidraget sitt på *«Deep Cover»* av Dr. Dre sluppet april 1992. Senere samme år gjorde versene hans på *The Chronic* Snoop Dogg til en verdensstjerne. Albumet solgte flere millioner eksemplarer verden over. Snoop var signert av Dres nyoppstartete plateselskap, Death Row Records og de valgte å smi mens jernet var varmt. Året senere kom *Doggystyle*. Dr. Dre stod bak hele produksjonen av albumet, selv om han i etterkant har blitt beskyldt av Warren G og Daz Dillinger for å ha tatt all æren selv om andre bidro. Kritikere har også beskyldt Dre for å bare ha kopiert stilen fra *The Chronic*.

Snoop Dogg ble i innspillingsperioden arrestert og tiltat for medvirkning i en drapssak. Han ble frikjent i februar 1996.

Sporliste
---------

1. «Bathtub»
2. «G Funk Intro»
3. «Gin and Juice» (med Dat Nigga Daz)
4. «Interlude 1»
5. «Tha Shiznit»
6. «Interlude 2»
7. «Lodi Dodi» (med Nancy Fletcher)
8. «Murder Was the Case» (med Dat Nigga Daz)
9. «Serial Killa» (med D.O.C. RBX & Tha Dogg Pound)
10. «Who Am I (What's My Name)?»
11. «For All My Niggaz & Bitches» (med Tha Dogg Pound & The Lady Of Rage)
12. «Ain't No Fun (If The Homies Can't Have None)» (med Nate Dogg, Warren G & Kurupt)
13. «Interlude 3»
14. «Doggy Dogg World» (med Tha Dogg Pound & The Dramatics)
15. «Interlude 4»
16. «Gz and Hustlaz» (med Nancy Fletcher)
17. «Interlude 5»
18. «Pump Pump» (med Lil Malik)

Eksterne lenker
---------------

* Allmusic
* Doggystyle


|  |  |
| --- | --- |
| Oppslagsverk/autoritetsdata | MusicBrainz
 |
Ermita de San Miguel del Príncipe ved Chorro de Quevedo
**Chorro de Quevedo** er en plass i Bogotá. Den befinner seg i Calle 13 med Carrera 2, i La Candelaria i sentrum av byen. Den er oppkalt etter Gonzalo Jiménez de Quesada, som danna en miliærtropp der i 1538. Plassen omtales også ofte som stedet hvor Bogotá ble grunnlagt.

Plassen er omgitt av bygninger i kolonistil, hvorav mange er gjort om til kafeer og håndverksverksteder. Den frekventeres særlig av studenter, kunstnere og turister.

I 1832 ble det oppført en fontene i midten av plassen. Den ble ødelagt i 1896 sammen med enkelte andre omkringliggende bygninger. I 1969 ble plassen renovert etter tegninger av hvordan den opprinnelig hadde sett ut. Samtidig ble også den lille kirka Ermita de San Miguel del Príncipe oppført. Fra plassen går den smale gata Calle del Embudo, som er et godt bevart eksempel på ei typisk gate i Bogotá i kolonitida.

Eksterne lenker
---------------

* (en) Chorro de Quevedo – kategori av bilder, video eller lyd på Commons Rediger på Wikidata
* Chorro de Quevedo hos La Candelaria
***Odontolabis mouhoti*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor til stor (hannen 35-74 millimeter), bred og kraftig, svart hjortebille, dekkvingene brungule eller brunrøde. Hannen har stort hode og forstørrede kjever, hos store hanner er disse slanke og krumme, med en kraftig tann omtrent to tredjedeler ut, denne er kløvet spissen. Mindre hanner har gjerne korte og kraftige kjever med flere tenner. Hodet er knapt merkbart innbuktet foran med en buet, skarp tverrkjøl. Det er en bred tann på sidene av hodet bak fasettøynene. Pronotum er blankt, mye bredere enn langt, med markerte bakhjørner, kraftig innsnevret bak. Dekkvingene er blanke, noe hvelvede, bredest bak roten, med en trekantet, svart flekk rundt scutellum som fortsetter som en smal sømstripe. Beina er svarte. Hunnen er bredere, uten forstørrede kjever, hodet med et rundet utskudd under fasettøynene, det svarte feltet på dekkvingene bredere, som en svart kile i hele dekkvingenes lengde.

Levevis
-------

Larvene utvikler seg i råtne trestammer.

Utbredelse
----------

Arten er utbredt i Indokina.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Odontolabini*
						* Slekten *Odontolabis* Hope, 1842 – 44 arter
							+ ***Odontolabis mouhoti*** Parry, 1864
								- ***Odontolabis mouhoti elegans*** Möllenkamp, 1901 - Myanmar, Thailand og Malaysia, bør kanskje regnes som en egen art
								- ***Odontolabis mouhoti mouhoti*** Parry, 1864 - Myanmar, Thailand, Laos, Kambodsja

Kilder
------

* Oversikt over artene

Eksterne lenker
---------------

* Bildegalleri over artene, foto: Benjamin Harink
* Bildegalleri
* (en) *Odontolabis mouhoti* i Global Biodiversity Information Facility Rediger på Wikidata

* (en) *Odontolabis mouhoti* hos NCBI Rediger på Wikidata
* (en) Odontolabis – kategori av bilder, video eller lyd på Commons
Vase fra chorotega-kulturen i Costa Rica
**Chorotega** er et urfolk i Nicaragua, Costa Rica og Honduras. De stammer opprinnelig fra Mesoamerika, sannsynligvis Chiapas i dagens Mexico, og man regner med at de ankom Mellom-Amerika på 500- eller 600-tallet. Ei gruppe chorotegaer bosatte seg så langt sør som Nicoyahalvøya i Costa Rica, og de utgjør dermed den aller sørligste mesoamerikanske folkegruppa.

Chorotegaene snakka opprinnelig språket chorotega, som tilhørte den otomangueanske språkfamilien, men som i dag er utdødd. I Nicaragua var språket kjent som mangue. Enkelte elementer fra kulturen deres er imidlertid bevart. I Costa Rica er de fleste chorotegaene bosatt i Matambú indianerreservat.

Før den spanske koloniseringa dyrka chorotegaene hovedsakelig mais. De hadde markeder og en delvis demokratisk sosial struktur med valgte høvdinger. De var ofte i kamp med andre folkegrupper i nærheten, hvor de sloss med pil og bue og små flintkniver festa til tresverd. De praktiserte menneskeofring, og gudene ble tilbedt i templer.

Eksterne lenker
---------------

* Chorotega i Encyclopædia Britannica

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |
***Odontolabis yasuokai*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En stor (hannen 48-83 millimeter), bred og kraftig, svart hjortebille, dekkvingene er brungule og den har en brungul flekk i pannen. Hannen har stort hode og forstørrede kjever, disse kan være lange og krumme med tre kraftige tenner i spissen. Pannen har en høy, buet tverrkjøl og er brungul på begge sider av denne. Hodet har en ganske liten, framoverrettet tann bak hvert fasettøye, hodet har kraftig, rynket mikroskulptur. Pronotum er rundet med en utstikkende tann på hver side, sterkt innskåret bak denne. Dekkvingene er blanke, noe hvelvede, brungule med en svart sømstripe. Beina og undersiden er brunsvarte, mellom- og baklårene og midtbrystet gulaktige. Hunnen er bredere, ganske blank, farget som hannen bortsett fra at den gule panneflekken mangler, uten forstørrede kjever, hodet med et rundet utskudd under fasettøynene, hodet fint, men tydelig punktert.

Levevis
-------

Larvene utvikler seg i råtne trestammer.

Utbredelse
----------

Arten er utbredt på Sumatra.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Odontolabini*
						* Slekten *Odontolabis* Hope, 1842 – 44 arter
							+ ***Odontolabis yasuokai*** Mizunuma, 1994

Kilder
------

* Oversikt over artene

Eksterne lenker
---------------

* Bildegalleri over artene, foto: Benjamin Harink
* Bildegalleri
* *Artikkelen har ingen egenskaper for arter i Wikidata*
* (en) Odontolabis – kategori av bilder, video eller lyd på Commons
Må ikke forveksles med kloclutch eller sekvensiell manuell girkasse.
ZF dogleg-girkasse på en Porsche 218.
En **dogleg-girkasse** er en manuell girkasse som kjennetegnes med at girspaken beveges opp-bortover-opp når man skifter fra 1. til 2. gir. Fordelen med dette er at 2. og 3. gir dermed blir liggende på rett ovenfor hverandre, og gjør det dermed enklere å skife mellom 2. og 3. gir. Ettersom nettopp 2. og 3. gir historisk sett ble mest brukt i racing og sportslig kjøring kan dette gi en ytelsesfordel.

| Dogleg 5-trinns girkasse | Konvensjonell 5-trinns girkasse |
| --- | --- |
|  |  |

Etymologi
---------

Hunder har ofte en karakteristisk skarp bøy på bakbeina.
Navnet kommer fra engelsk, hvor «dogleg» kan vise til noe som har en skarp bøy eller sving i seg. Uttrykket kommer fra den karakteristiske formen på bakbenet til en hund.

Biler
-----

Dogleg-girkasser har blitt brukt på raserbiler og enkelte produksjonsbiler, og ble ansett som en ønskelig funksjon i sportsbiler i 1960-årene.

Med introduksjonen av 6-trinns manuelle girkasser på midten av 1990-årene og automatiske manuelle girkasser noen år senere begynte dogleg-girkasser å falle av moten fordi det var uegnet til et oppsett med 6 gir.

Lastebiler
----------

Noen lette lastebiler (for eksempel Iveco Turbo Daily) har dogleg-oppsett fordi 2. gir anses som greit for normal start, mens 1. gir er ansett som et krabbegir. På mange eldre lastebiler er førstegir merket med «lav» i stedet for «1», og andregir er merket med 1 istedet.

Dogleg-oppsett er typisk for 9- og 10-trinns tunge lastebilsgirkasser.

Referanser
----------

1. ↑  Paternie, Patrick (31. desember 1999). *How to Restore and Modify YourPorsche 914 and 914/6*. Motorbooks. s. 107. ISBN 9780760305843.
2. ↑  AS, TV 2 (10. august 2015). «Denne er blant de fineste av sitt slag i verden». *TV 2* **(norsk)**. Besøkt 18. januar 2022.
3. ↑  «Ufattelig at denne er 23 år gammel». *www.klikk.no* **(norsk)**. Besøkt 18. januar 2022.
4. ↑  «Ten iconic cars with dog leg gearboxes». *Top Gear* **(engelsk)**. 1. mai 2019. Besøkt 18. januar 2022.
**Færøyenes kvinnelandslag i fotball** representerer Færøyene i internasjonal fotball. Færøyenes kvinnelag debuterte i kvalifiseringsøyemed i 1995, seks år etter at Færøyene hadde blitt godkjent som eget lag av UEFA.

Enda Færøyene aldri har tilhørt toppen, tok de sin første seier, riktignok i klasse B blant de dårligere lagene i UEFA, etter fire kamper. Færøyene vant borte mot Wales rett etter å ha tapt 1-7 mot Skottland. På tross av et så under omstendighetene godt resultat, forsvant Færøyene fra internasjonale turneringer fram til de dukket opp igjen i kvalifiseringen til EM i 2009. Færøyene kom i innledningsgruppe med Makedonia (FYR), Kasakhstan og Wales. Færøyene beseitret Makedonia, men tapte de to andre kampene, og endte på tredjeplass. 

I november 2008 vant Færøyene en miniturnering i Litauen mot Litauen og Luxembourg med god margin. Året før hadde Færøyene tapt 0-3 mot Litauen i Litauen, men slått de to andre baltiske landene. Færøyene stilte ikke til kvalifisering til VM i 2011.

I april 2013 vant Færøyene gruppe 2 i den preliminere runden til VM 2015 og gikk videre sammen med Montenegro. Færøyene skulle spille i gruppe 4 i gruppespillet mot Sverige, Skottland, Nord-Irland, Bosnia-Hercegovina og Polen.

I april 2017 vant Færøyene gruppe 4 i den preliminere runden til VM 2019 og gikk videre.

| * v
* d
* r
Nasjonale fotballandslag for kvinner i Europa (UEFA) |
| --- |
|  | Albania **·** Andorra **·** Armenia **·** Aserbajdsjan **·** Belarus **·**. Belgia **·** Bosnia-Hercegovina **·** Bulgaria **·** Danmark **·** England **·** Estland **·** Finland **·** Frankrike **·** Færøyene **·** Georgia **·** Gibraltar **·** Hellas **·** Irland **·** Island **·** Israel **·** Italia **·** Kasakhstan **·** Kosovo **·** Kroatia **·** Kypros **·** Latvia **·** Liechtenstein **·** Litauen **·** Luxembourg **·** Malta **·** Moldova **·** Montenegro **·** Nederland **·** Nord-Irland **·** Nord-Makedonia **·** Norge **·** Polen **·** Portugal **·** Romania **·** Russland **·** San Marino **·** Serbia **·** Skottland **·** Slovakia **·** Slovenia **·** Spania **·** Sveits **·** Sverige **·** Tsjekkia **·** Tyrkia **·** Tyskland **·** Ukraina **·** Ungarn **·** Wales **·** Østerrike |  |

Portal: Færøyene
***Odontolabis cypri*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En stor (hannen 38-69 millimeter) og kraftig, matt svart hjortebille med gulbrune dekkvinger. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en kraftig, kløvet tann omtrent to tredjedeler ut, mindre hanner har ofte korte, kraftige kjever som er mer eller mindre sagtakkede. Hodet har ikke noe utskudd bak fasettøynene. Pronotum er innsnevret bakerst. Dekkvingene er blanke, smalt svarte ved roten. Hunnen er bredere, uten forstørrede kjever, hodet med et rundet utskudd under fasettøynene.

Levevis
-------

Larvene utvikler seg i råtne trestammer.

Utbredelse
----------

Arten er utbredt på det nordlige Borneo.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Odontolabini*
						* Slekten *Odontolabis* Hope, 1842 – 44 arter
							+ ***Odontolabis cypri*** Didier & Seguy, 1953

Kilder
------

* Oversikt over artene

Eksterne lenker
---------------

* Bildegalleri over artene, foto: Benjamin Harink
* Bildegalleri
* (en) *Odontolabis cypri* i Global Biodiversity Information Facility Rediger på Wikidata
* (en) Odontolabis – kategori av bilder, video eller lyd på Commons
***Odontolabis eremicola*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En stor til meget stor (opptil 69 millimeter), bred og kraftig, halvmatt rødlig svart hjortebille, med okergule dekkvinger. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en butt, kløvet tann i den ytre delen, andre hanner har ofte korte, kraftige kjever som er mer eller mindre sagtakkede. Hodet har en kort, rundet tann bak fasettøynene. Pronotum er innsnevret bakerst bak en utstående tann, og har rødlige sider. Dekkvingene er blanke. Beina er helt svarte. Undersiden av bakkroppen er stort sett brunrød. Hunnen er bredere, uten forstørrede kjever, hodet med et rundet utskudd under fasettøynene. Hun har en svart, trekantet tegning på dekkvingene.

Levevis
-------

Larvene utvikler seg i råtne trestammer.

Utbredelse
----------

Arten er utbredt på Borneo (Sabah).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Odontolabini*
						* Slekten *Odontolabis* Hope, 1842 – 44 arter
							+ ***Odontolabis eremicola*** Möllenkamp, 1905

Kilder
------

* Oversikt over artene

Eksterne lenker
---------------

* Bildegalleri over artene, foto: Benjamin Harink
* Bildegalleri
* Coleoptera-Atlas.com, *Odontolabis eremicola*, med bilde av begge formene av hanner
* (en) *Odontolabis eremicola* i Global Biodiversity Information Facility Rediger på Wikidata
* (en) Odontolabis – kategori av bilder, video eller lyd på Commons
**Bernat Sola Pujol** (født 5. september 1965 i Mataró) er en spansk tidligere skihopper. Han deltok i verdenscupen mellom 1983 og 1990.

Sola debuterte i verdenscupen med 95.-plass (av 99 deltakere) i Oberstdorf 30. desember 1983. Hans beste plassering i verdenscupen var en 14.-plass i normalbakken i Sapporo i 1987. I det rennet var det imidlertid bare 15 deltakere. Hans sportslig sett beste resultat var en 19.-plass (av 50 deltakere) i normalbakken i Predazzo i 1990. 14.-plassen i Sapporo ga ham verdenscuppoeng for eneste gang i karrieren, og en flerdelt 78.-plass sesongen 1986/87. Hans beste sammenlagtplassering i hoppuka var 67.-plass av 95 deltakere i 1989/90.

Han deltok i VM i 1985, 1987 og 1989, med 34.-plass (av 65 deltakere) i normalbakken i Seefeld i 1985 som beste resultat. Han var med i OL i 1984 og 1988. Hans beste resultater i OL var 50.-plass av 53 deltakere i storbakken i Sarajevo i 1984 og 51.-plass av 55 deltakere i storbakken i Calgary i 1988. Han var også med i VM i skiflyging i 1985, 1986 og 1990, med 33.-plass av 45 deltakere i Kulm i 1986 som beste plassering.

Referanser
----------

1. ↑   Catalan Sport Encyclopedia, oppført som Bernat Solà Pujol, Enciclopèdia de l'Esport Català ID 11965[Hentet fra Wikidata]

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

Eksterne lenker
---------------

* (en) Bernat Sola – Olympics.com Rediger på Wikidata

* (en) Bernat Sola – Olympic.org Rediger på Wikidata

* (en) Bernat Sola – Olympedia Rediger på Wikidata

* (en) Bernat Sola – Sports-Reference (OL-resultater – arkivert) Rediger på Wikidata

* (en) Bernat Sola – FIS (skihopping) Rediger på Wikidata
**Christian Moser** (født 20. desember 1972 i Villach) er en østerriksk tidligere skihopper som representerte SV Villach.

Hen debuterte i verdenscupen med 72.-plass (av 79 deltakere) i Innsbruck 4. januar 1990. Hans beste individuelle plassering i verdenscupen var 2.-plass i normalbakken i Lahtis 5. mars 1994. Sammenlagt i verdenscupen ble han nummer 21 i 1994/95. Han ble også nummer 25 sammenlagt i den tysk-østerrikske hoppuka den sesongen, og nummer 2 sammenlagt i kontinentalcupen 1992/93.

I OL på Lillehammer i 1994 var han på det østerrikske laget som tok bronsemedalje i lagkonkurransen. Individuelt ble han nummer 10 i normalbakken og nummer 26 i storbakken. I VM i Thunder Bay i 1995 ble han nummer 15 i normalbakken og nummer 41 i storbakken. Han var på det østerrikske laget som ble nummer 6 i lagkonkurransen.

Hans siste verdenscuprenn var i Hakuba i januar 1997. Han fortsatte i kontinentalcupen til og med sesongen 1998/99.

Referanser
----------

Eksterne lenker
---------------

* (en) Christian Moser – Olympedia Rediger på Wikidata

* (en) Christian Moser – Sports-Reference (OL-resultater – arkivert) Rediger på Wikidata

* (en) Christian Moser – FIS (skihopping) Rediger på Wikidata
***Odontolabis micros*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor til stor (hannen 28-45 millimeter), bred og kraftig, svart hjortebille, dekkvingene gulaktige med en kileformet, svart midtflekk. Arten er en av de minste i slekten *Odontolabis*. Hannen har stort hode og forstørrede kjever, disse er slanke og krumme, med en kraftig, butt tann omtren to tredjedeler ut, denne er kløvet spissen. Hodet er bredt og grunt, U-formet innbuktet foran med et kort, firkantet framspring i midten, og har en liten tann på sidene bak fasettøynene. Pronotum er blankt, mye bredere enn langt, med markerte bakhjørner, ikke innsnevret bak. Dekkvingene er blanke, noe hvelvede, bredest bak roten. Beina er svarte. Hunnen er bredere, uten forstørrede kjever, hodet med et rundet utskudd under fasettøynene, de lyse fargen noe mer rødlig enn hos hannen.

Levevis
-------

Larvene utvikler seg i råtne trestammer.

Utbredelse
----------

Arten er utbredt på Sulawesi.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Odontolabini*
						* Slekten *Odontolabis* Hope, 1842 – 44 arter
							+ ***Odontolabis micros*** De Lisle, 1970

Kilder
------

* Oversikt over artene

Eksterne lenker
---------------

* Bildegalleri over artene, foto: Benjamin Harink
* Bildegalleri
* (en) *Odontolabis micros* i Encyclopedia of Life Rediger på Wikidata

* (en) *Odontolabis micros* i Global Biodiversity Information Facility Rediger på Wikidata
* (en) Odontolabis – kategori av bilder, video eller lyd på Commons
For det svenske tidsskriftet med samme navn, se Agora (svensk tidsskrift).

***Agora – Journal for metafysisk spekulasjon*** er et filosofisk tidsskrift som utgis av Aschehoug forlag og utkommer med fire nummer pr. år på tilsammen 800-900 sider. Det ble grunnlagt høsten 1983 av filosofistudentene Olav Gundersen, Rune Fritz Nicolaisen, Øyvind Rabbås, Ingebjørg Seip og Arnfinn Åslund.

*Agora* kom med sitt første nummer i 1983, og ble fram til 1993 utgitt ved Institutt for lingvistikk og filosofi, Universitetet i Oslo. Redaktør for tidsskriftet er (2010) Lars Bugge. Tidsskriftet utgir tverrfaglige temanummer innen fagfelt som filosofi, litteratur, samfunnsvitenskap og humaniora som inneholder både nyskrevne artikler og klassiske tekster om samme tema tidligere trykket i andre publikasjoner. Alle artikler blir underlagt dobbeltanonym fagfellevurdering før publisering. Agora utgis med støtte fra Norges forskningsråd.

Tidsskriftet har trykket en rekke oversettelser av internasjonalt kjente tenkere og forskere, deriblant tolv tekster av den franske sosiologen Pierre Bourdieu.

De seneste årene har tidsskriftet utgitt numre om temaer som verdenslitteratur, filosofen Hegel, Illiaden, Thomas Piketty, Michel Foucault og nyliberalismen og populisme.


|  |  |
| --- | --- |
| Oppslagsverk/autoritetsdata | ISSN **·** ISSN
 |
***Odontolabis spectabilis*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En stor (hannen 45-73 millimeter), bred og kraftig, svart hjortebille, pannen og dekkvingene er brungule. Hannen har stort hode og forstørrede kjever, disse kan være lange og krumme eller korte og brede. Hos hanner med lange kjever er disse sigdformede, gjerne med en lang tann i eller noe utenfor midten. Panne har en høy, buet tverrkjøl bak det gule partiet. Hodet har en liten tann bak hvert fasettøye, sidene og undersiden av hodet har kraftig, rynkete mikroskulptur. Pronotum er rundet med markerte, utstikkende bakhjørner, kraftig inbnskåret ved roten. Dekkvingene er blanke, noe hvelvede, bredest bak roten. med en smal, svart sømstripe. Beina er svarte, lårene delvis røde. Hunnen er bredere, farget som hannen, men blankere, uten forstørrede kjever, hodet med et rundet utskudd under fasettøynene, hode og forkropp meget fint punkterte.

Levevis
-------

Larvene utvikler seg i råtne trestammer.

Utbredelse
----------

Arten er utbredt på Sumatra.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Odontolabini*
						* Slekten *Odontolabis* Hope, 1842 – 44 arter
							+ ***Odontolabis spectabilis*** Boileau, 1902

Kilder
------

* Oversikt over artene

Eksterne lenker
---------------

* Bildegalleri over artene, foto: Benjamin Harink
* Bildegalleri
* (en) *Odontolabis spectabilis* i Global Biodiversity Information Facility Rediger på Wikidata
* (en) Odontolabis – kategori av bilder, video eller lyd på Commons
**Bo Hjalmar Brekke** (født 9. mai 1957, død 27. september 2007) var oberst i Frelsesarmeen. Hans siste ordre var som leder for Frelsesarmeens arbeid i Pakistan.
Etter to år ved Frelsesarmeens offisersskole i London ble Bo Brekke utnevnt som offiser i 1980. Brekke gjorde tjeneste i Norge, Danmark og Sri Lanka. Ledet arbeidet i Bangladesh og Nord-Skottland og var deretter nestkommanderende i Frelsesarmeens Øst-Europa-territorium som består av Russland, Ukraina, Georgia, Moldova og Romania, før han høsten 2006 ble beordret til det som skulle bli hans siste tjenestested. Han ble skutt og drept i Lahore i Pakistan 27. september 2007. Brekke etterlot seg kone, oberst Birgitte Brekke, to barn og to barnebarn.

I 2008 ble boken "They Gave Their Lives" utgitt. Den inneholder 12 korte biografier om mennesker som har mistet livet i Frelsesarmeens tjeneste. Bo Brekkes historie er av biografiene.

Bo Brekke har forfattet boka *Sally Ann – Poverty to hope* (2005) - Knut Bry er bokas fotograf.

Referanser
----------

1. ↑  Bateman, Alan (2008). *They Gave Their Lives*. London: Salvation Books. ISBN 978-0854127894. Arkivert fra originalen 27. november 2019. Besøkt 27. november 2019.
2. ↑  Brekke, Bo (2005). *Sally Ann - Poverty to Hope*. Shield Books. ISBN 978-0854127368. Arkivert fra originalen 27. november 2019. Besøkt 27. november 2019.

Eksterne lenker
---------------

* VG: Brekke ble drept av leiemordere
***Agonum sexpunctatum*** er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.

Utbredelse
----------

*Agonum sexpunctatum* finnes i nesten hele Europa, men er sjeldnere i sør og vest. Den er utbredt østover i Asia. Finnes i Norge. Ikke vanlig, men opptrer lokalt tallrikt.

Utseende
--------

*Agonum sexpunctatum* er 7,6-10 mm lang. Hodet og brystskjoldet er grønn eller blålig metallisk på farge. Også de første leddene (rotleddene) på antennen og lårene (femora) har metallglans. Dekkvingene har metallisk glans og er rødt kobber farget, ofte med mer grønne sidekanter. Det tredje rille-mellomrom (fra midten / sømmen) har minst fire børstepunkt, små fordypninger med ett stivt oppstående hår. Antennenes fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Brystskjoldet er smalere enn skuldrene (frampartiet av dekkvingene) og har avrundede bakhjørner. Beina er ikke ensfarget, men har mørkere parti. Bakfotens første ledd (tars) er klart lengre enn sporen i spissen av leggen (tibia). Ikke vanlig,

Levevis
-------

*Agonum sexpunctatum* er vanligvis nattaktiv og lever som predator på andre dyr. Den lever på fuktige lokaliteter, ofte på gressenger.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Agonum sexpunctatum* i Encyclopedia of Life Rediger på Wikidata

* (en) *Agonum sexpunctatum* i Global Biodiversity Information Facility Rediger på Wikidata

* (no) *Agonum sexpunctatum* hos Artsdatabanken Rediger på Wikidata

* (sv) *Agonum sexpunctatum* hos Dyntaxa Rediger på Wikidata

* (en) *Agonum sexpunctatum* hos Fauna Europaea Rediger på Wikidata

* (en) *Agonum sexpunctatum* hos Fossilworks Rediger på Wikidata

* (en) *Agonum sexpunctatum* hos NCBI Rediger på Wikidata

* (en) *Kategori:Agonum sexpunctatum* – bilder, video eller lyd på Wikimedia Commons Rediger på Wikidata

* (en) *Agonum sexpunctatum* – galleri av bilder, video eller lyd på Wikimedia Commons Rediger på Wikidata

* *Agonum sexpunctatum* – detaljert informasjon på Wikispecies Rediger på Wikidata
* *Agonum sexpunctatum* – Database Carabidae of the World[*død lenke*] – engelskspråklig
* *Agonum sexpunctatum* - Fauna Europaea - engelskspråklig
* Norsk Entomologisk forening
Ordstyrerklubbe med egen slagflate.
En dommerklubbe.
En **ordstyrerklubbe** er et redskap som brukes ved å slå den mot et bord eller en egen slagflate i den hensikt å påkalle oppmerksomhet, sette punktum for en diskusjon eller vise at en beslutning er fattet under et møte. Ordstyrerklubber anvendes av ordstyreren (møtelederen) i et møte, for eksempel en ordfører, en styreformann, en dommer eller en auksjonarius. Med utgangspunkt i den spesifikke situasjonen den benyttes i anvendes flere forskjellige navn på det samme redskapet: *formannsklubbe*, *dommerklubbe*, *auksjonshammer*, *ordførerklubbe*, *møteklubbe* eller *foreningsklubbe*.

Utformingen av ordstyrerklubber kan variere, men i hovedsak har de utsende som en hammer med et hode på et skaft. Hodet er ofte dobbeltsidig og gjerne utformet som en sylinder. Både skaftet og hodet er gjerne laget i tre, og kan ha forskjellig ornamentering. Det er ikke uvanlig at ordstyrerklubber har en egen tilhørende slagflate utformet i passende stil.

Eksterne lenker
---------------

* (en) Gavels – kategori av bilder, video eller lyd på Commons Rediger på Wikidata
***Battleship Potemkin*** er et musikkalbum fra 2005 med elektronisk og orkestermusikk skrevet av Neil Tennant og Chris Lowe fra Pet Shop Boys. Musiker er skrevet til stumfilmen *Panserkrysseren Potemkin* fra 1925 og opprøret på slagskipet «Potemkin» i 1905, regissert av Sergej Eisenstein.

Musikken blir framført av Tennant, Lowe og Dresdner Sinfoniker. Dresdner Sinfoniker blir dirigert av Jonathan Stockhammer og orkestreringen er av Torsten Rasch. Albumet ble gitt ut under navnet Tennant/Lowe da Neil Tennant og Chris Lowe er komponistene, det er produsert av Pet Shop Boys og den tyske komponisten Sven Helbig.

Tennant og Lowe ble engasjert til å skrive denne musikken i forbindelse med en fri visning av filmen og opptreden fra deres side på Trafalgar Square som en del av flere kulturarrangementer organisert av borgermesteren i London, Ken Livingstone.

De tok med dette arrangementet deretter ut på turne i Storbritannia og Tyskland.

Spor
----

1. «'Comrades!'» – 3:52
2. «Men and maggots» – 4:57
3. «Our daily bread» – 0:52
4. «Drama in the harbour» – 9:00
5. «Nyet» – 6:14
6. «To the shore» – 3:12
7. «Odessa» – 6:50
8. «No time for tears» – 4:32
9. «To the battleship» – 4:34
10. «After all (The Odessa Staircase)» – 7:23
11. «Stormy meetings» – 1:31
12. «Night falls» – 5:55
13. «Full steam ahead» – 1:50
14. «The squadron» – 4:24
15. «For freedom» – 3:17

Eksterne lenker
---------------

* (en) *Battleship Potemkin* på Discogs Rediger på Wikidata

* (en) *Battleship Potemkin* på MusicBrainz Rediger på Wikidata

* (en) *Battleship Potemkin* på AllMusic Rediger på Wikidata

  



|  |  |
| --- | --- |
| Oppslagsverk/autoritetsdata | MusicBrainz
 |